smcproject/ml-wiki-sentences huggingface dataset:
കിർസോപ്പ് ലേക്ക് ഇംഗ്ലീഷ് വിലാസം https://ml.wikipedia.org/wiki/Kirsopp_Lake
ഒരു പുതിയനിയമപണ്ഡിതനും ഹാർവാർഡ് ഡിവിനിറ്റി സ്കൂളിലെ സഭാചരിത്രകാരനും വിൻ പ്രൊഫസറും ആയിരുന്നു കിർസോപ്പ് ലേക്ക് .
(7 ഏപ്രിൽ 1872 - 10 നവംബർ 1946).
പുതിയ നിയമത്തിന്റെ വിമർശനം, ഗ്രീക്ക് പാലിയോഗ്രാഫി, ദൈവശാസ്ത്രം, പുരാവസ്തുഗവേഷണം എന്നിവയിൽ ഏകവിഷയക പ്രബന്ധങ്ങൾ അവതരിപ്പിച്ചു.
അപ്പസ്തോലന്മാരുടെ പ്രവർത്തനങ്ങളെക്കുറിച്ചുള്ള എഡിഷൻ, വിവർത്തനം, വിവരണം എന്നിവയെക്കുറിച്ചുള്ള പഠിനത്തിൻറെ വലിയ അഞ്ചു വോളിയമുള്ള ദ ബിഗിനിങ് ഓഫ് ക്രിസ്ത്യാനിറ്റി പ്രസിദ്ധീകരിച്ചതോടെ അദ്ദേഹം ഏറെ പ്രസിദ്ധനായി.
അദ്ദേഹം F. J. ഫോക്സ് ജാക്ക്സണുമായി രൂപകല്പന ചെയ്യുകയും എഡിറ്റു ചെയ്യുകയും ചെയ്തു.
അവലംബം പുറം കണ്ണികൾ Papers written by Lake while on faculty at Harvard Divinity School are in the Andover-Harvard Theological Library at HDS in Cambridge, Massachusetts .
Papers by Kirsopp and Silva Lake are in the Andover-Harvard Theological Library at Harvard Divinity School in Cambridge, Massachusetts.
Papers Archived 2015-09-07 at the Wayback Machine .
from Lake's expedition to Lake Van, Turkey (1938-9) [MS 1037] are in the Penn Museum Archives at the University of Pennsylvania in Philadelphia, Pennsylvania.
Correspondence Archived 2018-07-03 at the Wayback Machine .
of Mildred Barnes and Robert Woods Bliss with Kirsopp and Silva Lake (1933–41) is in Dumbarton Oaks Research Library and Collection , Washington, D.C. A short film produced by the Harvard Semitic Museum Archived 2014-04-09 at the Wayback Machine .
on Lake's expedition to Serabit el-Khadim is available on YouTube.
Kirsopp Lake എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about കിർസോപ്പ് ലേക്ക് at Internet Archive
കിർസ്റ്റി ലൂയിസ് അല്ലെയ് ഇംഗ്ലീഷ് വിലാസം https://ml.wikipedia.org/wiki/Kirstie_Alley
കിർസ്റ്റി ലൂയിസ് അല്ലെയ് (ജനുവരി 12, 1951 - ഡിസംബർ 5, 2022) ഒരു അമേരിക്കൻ നടിയായിരുന്നു.
എൻ‌ബി‌സി ഹാസ്യപരമ്പര ചിയേഴ്സിൽ (1987-1993) റെബേക്ക ഹോവ് എന്ന കഥാപാത്രമായി മുൻനിര വേഷത്തിൽ പ്രത്യക്ഷപ്പെട്ട അവർ അതിന് 1991-ൽ എമ്മി അവാർഡും ഗോൾഡൻ ഗ്ലോബും ലഭിച്ചു.
1997 മുതൽ 2000 വരെ, വെറോണിക്കാസ് ക്ലോസെറ്റ് എന്ന ഹാസ്യപരമ്പരയിൽ നായികയായി അഭിനയിച്ച അവർ എമ്മി, ഗോൾഡൻ ഗ്ലോബ് നാമനിർദ്ദേശങ്ങളും നേടി.
സിനിമയിൽ, ലുക്ക് ഹൂ ഈസ് ടോക്കിംഗ് (1989), അതിന്റെ രണ്ട് തുടർച്ചകളായ ലുക്ക് ഹൂ ഈസ് ടോക്കിംഗ് ടൂ (1990), ലുക്ക് ഹൂ ഈസ് ടോക്കിംഗ് നൗ (1993) എന്നിവയിലെ മോളി ജെൻസൻ എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
കിർസ്റ്റെൻ പ്രൌട്ട്
കിർസ്റ്റെൻ പ്രൌട്ട് ഒരു കനേഡിയൻ നടിയാണ്.
ജനനം 1990 സെപ്റ്റംബർ 28 ന് ബ്രിട്ടീഷ് കൊളമ്പിയയിലെ വാർകൂവറിൽ.
എ.ബി.സി. ഫാമിലി ടെലിവിഷനിലെ “കൈൽ എക്സ് വൈ”, “ദ ലിവിങ് ഗെയിം” എന്നീ പരമ്പരകളിലൂടെയാണ് അവർ കൂടുതൽ അറിയപ്പെടുന്നത്.
ഹൈസ്കൂൾ കാലം പൂർത്തിയാക്കിയതിനുശേഷം പ്രൌട്ട്, മക്ഗിൽ യൂണിവേഴ്സിറ്റിയിൽ ഒരു വർഷത്തോളം ഇംഗ്ലീഷ് സാഹിത്യം പഠനം നടത്തി.
അക്കാലത്ത് രണ്ട് പ്രൊജക്റ്റുകളിൽ അഭിനയിക്കുവാനുളള ക്ഷണം ലഭിക്കുകയും യൂണിവേഴ്സിറ്റിയിലെ പഠനം പാതിവഴിയിൽ അവസാനിപ്പിക്കുകയും ചെയ്തു.
അവർക്ക് ജെന്നിഫർ എന്ന പേരിൽ ഒരു സഹോദരികൂടിയുണ്ട്.
പ്രൌട്ട് അഭിനയജീവിതം ആരംഭിക്കുന്നത് തൻറെ പത്താമത്തെ വയസിലായിരുന്നു.
സ്കൂൾ ജീവിതകാലത്ത് ഗ്രേഡ് 2 ക്ലാസിലെ അടിച്ചമർത്തൽ സ്വഭാവമുള്ള ഒരു അദ്ധ്യാപിക കാരണമാണ് പ്രൌട്ട് അഭിനയലോകത്ത് എത്തിച്ചേരുന്നത്.
ഈ അദ്ധ്യാപികയോടുള്ള ഭയം നിമിത്തം പ്രൌട്ട് ആ സ്കൂളിലെ പഠനം അവസാനിപ്പിക്കുകയാണുണ്ടായത്.
സന്തോഷഭരിതയാകുവാൻ എന്താണ് വേണ്ടതെന്നുള്ള അമ്മയുടെ ചോദ്യത്തിന് അഭിനയവും തൈക്കോണ്ടോയിലുള്ള പരിശീലനവും മതിയാകുമെന്നായിരുന്നു പ്രൌട്ടിൻറെ മറുപടി.
2005 ൽ പുറത്തിറങ്ങിയ എലെക്ട്ര എന്ന ചിത്രത്തിലെ ആബ്ബി മില്ലർ എന്ന കഥാപാത്രത്തിലൂടെയായിരുന്നു പ്രൌട്ടിൻറെ അരങ്ങേറ്റം.
സ്റ്റാർഗേറ്റ് എസ്.ജി-1, കോൾഡ് സ്ക്വാഡ്, ദ ഡെഡ് സോൺ എന്നിങ്ങനെയുള്ള ടെലിവിഷൻ പരമ്പരകളിലും ചെറുവേഷങ്ങളിൽ അഭിനയിച്ചിരുന്നു.
2010 ൽ സ്റ്റെഫെനി മിയിറുടെ 2007 ലെ “എക്ലിപ്സ്” എന്ന നോവലിനെ ആസ്പദമാക്കി നിർമ്മിച്ച “ദ ട്വലൈറ്റ് സാഗ-എക്ലിപ്സ്” എന്ന ചിത്രത്തിൽ വാമ്പയർ ലൂസി എന്ന കഥാപാത്രത്തെ ശ്രദ്ധേയമായി അവതരിപ്പിച്ചു.
സിനിമകൾ Year Title Role Notes 2001 Mindstorm Young Tracy Wellman 2001 De grot Julie Uncredited 2005 Elektra Abigail "Abby" Miller 2008 Class Savage Julye Short film 2010 The Twilight Saga: Eclipse Lucy 2013 No Clue Reese 2014 Joy Ride 3 Jewel McCaul Direct to video 2015 Even Lambs Have Teeth Sloane ടെലിവിഷൻ പരമ്പരകൾ Year Title Role Notes 2000 The Linda McCartney Story Stella Television film 2000 First Wave Emily Episode: "Wednesday's Child" 2000 Once Upon a Christmas Brittney Morgan Television film 2001 Mysterious Ways Lindsay Kasper Episode: "Wonderful" 2001 The Wedding Dress Stella Carver Television film 2001 Twice Upon a Christmas Brittney Morgan Television film 2002 Jeremiah Elayna Episode: "The Touch" 2002 Beyond Belief: Fact or Fiction Katie Episode: "The Doll" 2002 The Dead Zone Susan Reed Episode: "Here There Be Monsters" 2003 Stargate SG-1 Nesa Episode: "Birthright" 2004 The Love Crimes of Gillian Guess Amanda Guess Television film 2005 Cold Squad Ashley 2 episodes 2006–2009 Kyle XY Amanda Bloom Main role, 43 episodes 2007 Witness to Murder Samantha Cooper Television film 2010 Meteor Storm Kara Television film 2010 Locked Away Taylin Television film 2010 Seven Deadly Sins Miranda Stevens Television miniseries 2010 My Super Psycho Sweet 16: Part 2 Alex Bell Television film 2011–2012 The Lying Game Charlotte "Char" Chamberlin Main role, 12 episodes 2012 My Super Psycho Sweet 16: Part 3 Alex Bell Television film 2012 NCIS Lydia Wade Episode: " Gone " 2013 Psych Zola Episode: "Cirque du Soul" 2013 Devious Maids Allison Episode: "Taking Out the Trash" 2013 Social Nightmare Catherine Hardy Television film 2015 My Life as a Dead Girl Chelsea White Television film 2015 The Wrong Girl Michelle Foley Television film 2015 Ties That Bind Chelsea Boyd Episode: "The Whole Picture" മ്യൂസിക് വീഡിയോ Year Title Artist 2010 The Framework Starlight അവലംബം ↑ ↑ ↑
കിൽ ബിൽ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kill_Bill
അമേരിക്കൻ സംവിധായകൻ ക്വെന്റിൻ ടാരന്റിണോ എഴുതി സംവിധാനം ചെയ്ത ഒരു  സിനിമ ആണ് കിൽ ബിൽ .
കിൽ ബില് വോളിയം 1( റിലീസ് തിയ്യതി October 10, 2003 ) , കിൽ ബിൽ വോളിയം 2 (റിലീസ് തിയ്യതി April 16, 2004) എന്നിങ്ങനെ രണ്ടു ഭാഗങ്ങളായാണ് ഇതു റിലീസ് ചെയ്തത്.
അവലംബം പുറംകണ്ണികൾ Kill Bill: Volume 1 വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് Travel ഗൈഡ് വിക്കിവൊയേജിൽനിന്ന് വിവരങ്ങൾ വിക്കിഡാറ്റയിൽനിന്ന് കിൽ ബിൽ ഇന്റർനെറ്റ് മൂവി ഡാറ്റാബേസിൽ കിൽ ബിൽ (ചലച്ചിത്രം) ഓൾമുവീയിൽ ബോക്സ് ഓഫീസ് മോജോയിൽ നിന്ന് കിൽ ബിൽ (ചലച്ചിത്രം) റോട്ടൻ ടൊമാറ്റോസിൽ നിന്ന് കിൽ ബിൽ (ചലച്ചിത്രം) Kill Bill Chapter 3: The Origin of O-Ren (anime) at Anime News Network 's encyclopedia
കിൽക്കെന്നി പൂച്ച ഇംഗ്ലീഷ് വിലാസം https://ml.wikipedia.org/wiki/Kilkenny_cat കിൽക്കെന്നി പൂച്ചകളുടെ പോര് -1864
കിൽക്കെന്നി പൂച്ച എന്നത് ഒരു ശൈലിയായാണ് പ്രയോഗത്തിലുള്ളത്.
അയർലൻഡിലെ നഗരമാണ് കിൽക്കെന്നി.
കിൽക്കെന്നി പൂച്ചകളുടെ പോര് ഒരു പഴയ ഇംഗ്ളിഷ് നഴ്സറി പാട്ടിലെ പരാമർശമാണ്.
പൂച്ചകളുടെ പോരിനൊടുവിൽ അവശേഷിച്ചത് നഖങ്ങളും വാലുകളുടെ അറ്റവും മാത്രമെന്നാണ് പാട്ടിലെ കഥ.
ഒരു ഐറിഷ് നഴ്സറി ഗാനത്തിലാണ് ഈ കഥയുള്ളത്.
ശൈലിക്ക് ആധാരമായ ഐറിഷ് നേഴ്‌സറി ഗാനം There once were two cats of Kilkenny Each thought there was one cat too many So they fought and they fit And they scratched and they bit Till (excepting their nails And the tips of their tails) Instead of two cats there weren't any!
അവലംബം ↑ 2019  indianexpress ശേഖരിച്ചത് 2019-07-05 ↑ Library Of Ireland ശേഖരിച്ചത് 2019-07-05
ഗുലാം ഇംഗ്ലീഷ് വിലാസം https://ml.wikipedia.org/wiki/Ghulam
1998 - ൽ വിക്രം ഭട്ടിന്റെ സംവിധാനത്തിൽ പുറത്തിറങ്ങിയ ഹിന്ദി സിനിമയാണ് ഗുലാം .
ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് ആമിർ ഖാനും , റാണി മുഖർജിയും ആണ് .
കഥാപാത്രങ്ങളും അഭിനേതാക്കളും ആമിർ ഖാൻ - സിദ്ധാർഥ് റാണി മുഖർജി -  അലിഷ ദീപക് തിജൊരി-  ചാർളി ശരദ് സഖ്സേന- റോണി അവലംബം https://archive.today/20120630160047/www.boxofficeindia.com/showProd.php?itemCat=204 catName=MTk5OA== http://www.imdb.com/title/tt0190419/
ഗുരുസാഗരം ഇംഗ്ലീഷ് വിലാസം https://ml.wikipedia.org/wiki/Gurusagaram
ഒ.വി. വിജയൻ പോത്തൻ‌കോട് ശാന്തിഗിരി ആശ്രമത്തിലെ കരുണാകരഗുരുവിനെ പരിചയപ്പെട്ട് ശിഷ്യപ്പെട്ട ശേഷം രചിച്ച പുസ്തകം ആണ് ഗുരുസാഗരം.
കരുണാകരഗുരുവിനായി പുസ്തകം സമർപ്പിച്ചിരിക്കുന്നു.
ഖസാക്കിന്റെ ഇതിഹാസത്തിലെ ഭാഷ നിരാശയുടേതും ധർമ്മപുരാണത്തിന്റെ ഭാഷ തിളയ്ക്കുന്ന ക്ഷോഭത്തിന്റേതുമാണെങ്കിൽ ഗുരുസാഗരത്തിന്റെ ഭാഷ ശാന്തതയുടേതാണ്.
അവസാനകാ‍ലത്ത് ഒ.വി. വിജയന്റെ മനസ്സിനു കൈവന്ന ശാന്തത ഈ പുസ്തകത്തിലും തുടർന്ന് പ്രസിദ്ധീകരിച്ച ചെറുകഥകളിലും കാണാം.
പത്രലേഖകനായ കുഞ്ഞുണ്ണിയുടെ ബംഗാളിയായ ഭാര്യയാ‍യ ശിവാനി, ഭാര്യയുടെ സുഹൃത്തായ പിനാകി, എന്നിവരിലൂടെ കഥ പുരോഗമിക്കുന്നു.
കുഞ്ഞുണ്ണിക്ക് മകൾ കല്യാണി അയക്കുന്ന നൈർമല്യം നിറഞ്ഞ കത്തുകൾ കുഞ്ഞുണ്ണി ഒരു നിധിപോലെ സൂക്ഷിക്കുന്നു.
കുഞ്ഞുണ്ണി ഭാര്യയിൽ നിന്നും പിരിഞ്ഞ് ജീവിക്കുന്നു.
കൽക്കത്തയിലും ദില്ലിയിലുമായി കഥ പുരോഗമിക്കുന്നു.
ബംഗ്ലാദേശ് യുദ്ധവും പ്രാഗ് വസന്തം പോലെയുള്ള അന്താരാഷ്ട്ര സംഘർഷങ്ങളും നോവലിന് അന്തരീക്ഷം സൃഷ്ടിക്കുന്നു.
ഒടുവിൽ കല്യാണിക്ക് കാൻസർ ബാധിക്കുന്നു.
കല്യാണിയുടെ മരണക്കിടക്കയിൽ വെച്ച് കല്യാണി കുഞ്ഞുണ്ണിയുടെ മകളല്ല, മറിച്ച് സുഹൃത്തായ പിനാകിയുടെ മകളാണ് എന്ന് ശിവാനി പറയുന്നു.
രോഗം ബാധിച്ച് മകൾ മരിക്കുന്നു.
തന്റെ ഗുരു മകളായിരുന്നു എന്ന് കുഞ്ഞുണ്ണി തിരിച്ചറിയുന്നു.
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം വയലാർ അവാർഡ് (1991) അവലംബം
ഗുരേ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗുരേ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗുരേ സ്ഥിതിചെയ്യുന്നത്.
ഗുരേ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗുരേ ൽ 668 വീടുകൾ ഉണ്ട്.
ആകെ ജനസംഖ്യ 3211 ആണ്.
ഇതിൽ 1721 പുരുഷന്മാരും 1490 സ്ത്രീകളും ഉൾപ്പെടുന്നു.
ഗുരേയിലെ സാക്ഷരതാ നിരക്ക് 74.53 ശതമാനമാണ്.
ഗുരേയിലെ 6 വയസ്സിനു താഴെയുള്ള കുട്ടികളുടെ എണ്ണം 280 ആണ്.
ഇത് ഗുരേയിലെ ആകെ ജനസംഖ്യയുടെ 8.72 ശതമാനമാണ്.
ഇതിൽ 935 പുരുഷന്മാരും 122 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 86.75 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 41.25 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗുരേ ലെ 959  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 668 - - ജനസംഖ്യ 3211 1721 1490 കുട്ടികൾ (0-6) 280 152 128 പട്ടികജാതി 959 517 442 സാക്ഷരത 74.53 % 54.87 % 45.13 % ആകെ ജോലിക്കാർ 1057 935 122 ജീവിതവരുമാനമുള്ള ജോലിക്കാർ 917 836 81 താത്കാലിക തൊഴിലെടുക്കുന്നവർ 436 379 57 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഗുലാം അലി ഇംഗ്ലീഷ് വിലാസം https://ml.wikipedia.org/wiki/Ghulam_Ali_(Ghazal_singer)
പാട്യാല ഘരാനയിലെ പ്രശസ്ത ഗസൽ ഗായകനാണ് ഗുലാം
അലി (Ghulam Ali) .
സ്വദേശത്തും വിദേശത്തുമായി നിരവധി ഗസൽ അവതരണങ്ങൾ നടത്തിയിട്ടുണ്ട്.
1940 -ൽ ബ്രിട്ടീഷ് ഇന്ത്യയിലെ സിയൽക്കോട്ട് ജില്ലയിലെ കലെകേയിൽ(Kalekay) - (ഇന്ന് ആ സ്ഥലം പാകിസ്താനിലാണ്) ജനിച്ചു.
റേഡിയോ ലാഹോറിൽ 1960 മുതൽ പാടാനാരംഭിച്ചു.
ബഡേ ഗുലാം അലിഖാന്റെ കീഴിൽ സംഗീത പഠനം നടത്തി.
ശിവസേനയുടെ പ്രതിഷേധം
ഗുലാം അലിയുടെ സംഗീത പരിപാടികൾ തടയുമെന്ന് 2015 ൽ ശിവസേന പ്രഖ്യാപിച്ചിരുന്നു.
പാകിസ്താനുമായി യാതൊരുതരത്തിലുള്ള സാംസ്‌ക്കാരിക ബന്ധത്തിനും തയ്യാറല്ലെന്ന് ചൂണ്ടിക്കാട്ടിയാണ് ഗുലാം അലിയുടെ കച്ചേരിക്കെതിരെ ശിവസേന രംഗത്തെത്തിയത്.
2016 -ൽ കേരളത്തിൽ
ഇന്ത്യയിൽ പലയിടത്തും കച്ചേരി അവതരണം മതമൗലികവാദികൾ തടഞ്ഞപ്പോഴും 2016 ജനുവരി 15-ന് അദ്ദേഹം തിരുവനന്തപുരത്ത് കച്ചേരി നടത്തുകയുണ്ടായി.
പ്രധാന ഗസലുകൾ ചുപ്കെ ചുപ്കെ രാത് ദിൻ അപ്​നെ ദൂൻ മേം രഹ്താ ഹൂം റഫ്ത റഫ്ത ....
അവലംബം ↑ ↑ http://www.madhyamam.com/kerala/2016/jan/15/171915
ഗുലാം ഗിരി ഇംഗ്ലീഷ് വിലാസം https://ml.wikipedia.org/wiki/Gulamgiri
മഹാരാഷ്ട്രയിലെ സാമൂഹ്യ നവോത്ഥാന നായകനായിരുന്ന ജ്യോതി റാവു ഫൂലെ രചിച്ച മറാത്തി ഗ്രന്ഥമാണ് ഗുലാം ഗിരി .
അടിമത്തം എന്നാണ് ഈ വാക്കിന്റെ അർത്ഥം.
1873 ൽ പ്രസിദ്ധീകരിച്ച ഈ ഗ്രന്ഥത്തിൽ ഫൂലെയുടെ ആശയ ചിന്താഗതികൾ പ്രതിപാദിച്ചിരിക്കുന്നു.
ജാതി വ്യവസ്ഥക്കെതിരെ ശക്തമായ ‌പ്രതികരണങ്ങൾ ഈ ഗ്രന്ഥത്തിലുണ്ട്.
പതിന്നാറ് അധ്യായങ്ങളുള്ള ഈ ഗ്രന്ഥത്തിൽ നാല് കവിതകളും ഉൾപ്പെടുത്തിയിരിക്കുന്നു.
ജ്യോതിബായും ദോണ്ടിബ എന്ന സാങ്കൽപ്പിക  കഥാ പാത്രവുമായുള്ള സംഭാഷണം എന്ന നിലയിലാണ് ഈ ഗ്രന്ഥത്തിന്റെ രചന.
അവലംബം ↑ https://feminisminindia.com/2017/04/14/jotiba-phule-gulamgiri/
ഗുരുശിഷ്യൻ ഇംഗ്ലീഷ് വിലാസം https://ml.wikipedia.org/wiki/Guru_Sishyan_(1997_film)
ശശി ശങ്കറിന്റെ സംവിധാനത്തിൽ ജഗദീഷ് , കലാഭവൻ മണി , ജഗതി ശ്രീകുമാർ , കാവേരി , ഉഷ എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഗുരുശിഷ്യൻ .
അജന്താ പ്രൊഡക്ഷൻസിന്റെ ബാനറിൽ സരസ്വതി അരുണാചലം പിള്ള നിർമ്മിച്ച ഈ ചിത്രം വിതരണം ചെയ്തത് അജന്താ പ്രൊഡക്ഷൻസ് റിലീസ് ആണ്.
ശശി ശങ്കർ ആണ് ഈ ചിത്രത്തിന്റെ കഥയെഴുതിയത്.
അഭിനേതാക്കൾ അഭിനേതാവ് കഥാപാത്രം ജഗദീഷ് മാധവൻ കലാഭവൻ മണി സുഗുണൻ എൻ.എഫ്. വർഗ്ഗീസ് ജോസഫ് തരകൻ മേഘനാഥൻ ജഗതി ശ്രീകുമാർ രാഘവൻ രാജൻ പി. ദേവ് കുഞ്ഞികൃഷ്ണൻ കുതിരവട്ടം പപ്പു മാമുക്കോയ ഇന്ദ്രൻസ് സലീം കുമാർ കാവേരി ഉഷ മഞ്ജു പിള്ള സരസു മങ്ക മഹേഷ് സംഗീതം
ഗാനങ്ങൾ അന്തിമുകിൽക്കാവിൻ – കെ.ജെ. യേശുദാസ് തിര നുരയും സാഗരം – ശുഭ കൊച്ചുവെളുപ്പിന് – കലാഭവൻ മണി കാശ്മീരിപ്പെണ്ണേ വാ – എം.ജി. ശ്രീകുമാർ , സ്വർണ്ണലത അന്തിമുകിൽക്കാവിൻ – കെ.എസ്. ചിത്ര എങ്ങാനെൻ അമ്മേ – കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം പ്രതാപൻ ചിത്രസം‌യോജനം സുകുമാരൻ കല ലക്ഷ്മണൻ മാലം ചമയം രവി വസ്ത്രാലങ്കാരം അജി കീഴില്ലം നൃത്തം മധു വൈക്കം സംഘട്ടനം മലേഷ്യ ഭാസ്കർ പരസ്യകല ഹരിത ലാബ് ജെമിനി കളർ ലാബ് എഫക്റ്റ്സ് മുരുകേഷ് വാർത്താപ്രചരണം എബ്രഹാം ലിങ്കൻ , അയ്മനം സാജൻ നിർമ്മാണ നിർവ്വഹണം എൻ. വിജയകുമാർ വാതിൽ‌പുറചിത്രീകരണം കാർത്തിക ലെയ്‌സൻ ശശി വയനാട് ഓഫീസ് നിർവ്വഹണം രവി , ശശി അസോസിയേറ്റ് കാമറാമാൻ രവി പ്രകാശ് എക്സിക്യൂട്ടീവ് പ്രൊഡ്യൂസർ എ. കണ്ണൻ പുറത്തേക്കുള്ള കണ്ണികൾ ഗുരുശിഷ്യൻ ഇന്റർനെറ്റ് മൂവി ഡാറ്റാബേസിൽ ഗുരുശിഷ്യൻ – മലയാളസംഗീതം.
ഗുലാം അഹമ്മദ് ഇംഗ്ലീഷ് വിലാസം https://ml.wikipedia.org/wiki/Ghulam_Ahmed
ഗുലാം അഹമ്മദ് ഇന്ത്യൻ ക്രിക്കറ്റ് ടീമിലെ ഓഫ് സ്പിൻ ബൌളറും പിൽക്കാലത്ത് ബി.സി.സി.ഐ സെക്രട്ടറിയുമായിരുന്നു.
മുൻ പാകിസ്താനി ക്യാപ്റ്റനായിരുന്ന ആസിഫ് ഇക്ബാലിന്റെ അമ്മാവനും സാനിയ മിർസയുടെ മുൻ തലമുറക്കാരനുമായിരുന്നു.1922 ജൂലൈ നാലിന് ഹൈദരാബാദിൽ ജനിച്ചു.
1998 ഒക്ടോബർ 28-ൻ അന്തരിച്ചു.
ടെസ്റ്റ് ക്രിക്കറ്റ് ടീമിന്റെ ക്യാപ്റ്റനായിരുന്ന ഗുലാം അഹമ്മദ് അന്താരാഷ്ട്രതലത്തിൽ 22 ടെസ്റ്റുകളിലായി 68 വിക്കറ്റുകളും ഒരു അർദ്ധശതകമടക്കം 192 റൺസും എടുത്തിട്ടുണ്ട്.
ആഭ്യന്തര ക്രിക്കറ്റിൽ 98 മത്സരങ്ങൾ കളിച്ച ഗുലാം അഹമ്മ് 407 വിക്കറ്റും 1379 റൺസും എടുത്തിട്ടുണ്ട്.
അന്താരാഷ്ട്രതലത്തിൽ 49 റൺസിനു 7 വിക്കറ്റെടുത്ത് മികച്ചപ്രകടനം കാഴ്ച വെച്ച ഇദ്ദേഹം ആഭ്യന്തര ക്രിക്കറ്റിൽ 53 റൺസിനു 9 വിക്കറ്റും കരസ്ഥമാക്കിയിട്ടുണ്ട്.
ഗുലാം നബി ആസാദ്
2009 മുതൽ 2014 വരെ കേന്ദ്ര ആരോഗ്യ, കുടുംബക്ഷേമ വകുപ്പ് മന്ത്രിയായിരുന്ന ജമ്മു കാശ്മീരിൽ നിന്നുള്ള മുതിർന്ന മുൻ കോൺഗ്രസ് നേതാവാണ് ഗുലാം നബി ആസാദ്.
(ജനനം: 7 മാർച്ച് 1949) 2014 മുതൽ 2021 വരെ രാജ്യസഭയിലെ പ്രതിപക്ഷ നേതാവായിരുന്ന ആസാദ് അഞ്ച് തവണ രാജ്യസഭാംഗം, രണ്ട് തവണ ലോക്സഭാംഗം, 2005 മുതൽ 2008 വരെ ജമ്മു കാശ്മീരിൻ്റെ മുഖ്യമന്ത്രി എന്നീ നിലകളിൽ പ്രവർത്തിച്ചു.
ജമ്മു കാശ്മീരിലെ ദോഡ ജില്ലയിലുള്ള ഭലീസയിൽ റഹ്മത്തുള്ള ഭട്ടിൻ്റെയും ബസ ബീവിയുടേയും മകനായി 1949 മാർച്ച് ഏഴിന് ജനിച്ചു.
പ്രാഥമിക വിദ്യാഭ്യാസത്തിന് ശേഷം ഭദർവയിലുള്ള ഗവ.
കോളേജിൽ നിന്ന് ബിരുദവും ജമ്മുവിലുള്ള ജി.ജി.എം സയൻസ് കോളേജിൽ നിന്ന് ബി.എസ്.സി ബിരുദവും കാശ്മീർ യൂണിവേഴ്സിറ്റിയിൽ നിന്ന് മാസ്റ്റർ ബിരുദവും നേടി പഠനം പൂർത്തിയാക്കി.
1973-ൽ ഭലീസയിലെ ബ്ലോക്ക് കോൺഗ്രസ് കമ്മിറ്റിയുടെ സെക്രട്ടറിയായിട്ടാണ് പൊതുരംഗപ്രവേശനം.
പിന്നീട് യൂത്ത് കോൺഗ്രസ് നേതാവായി മാറിയ അസാദ് 1980-ലെ ലോക്സഭ തിരഞ്ഞെടുപ്പിൽ മഹാരാഷ്ട്രയിലെ വഷീം മണ്ഡലത്തിൽ നിന്ന് ആദ്യമായി മത്സരിച്ച് ജയിച്ച് 1982-ൽ കേന്ദ്രമന്ത്രിയായി തിരഞ്ഞെടുക്കപ്പെട്ടു.
1990-ൽ ആദ്യമായി രാജ്യസഭാംഗമായ ആസാദ് പിന്നീട് നാല് തവണ കൂടി രാജ്യസഭയിലേയ്ക്ക് തിരഞ്ഞെടുക്കപ്പെട്ടു.
2002-ലെ നിയമസഭ തിരഞ്ഞെടുപ്പിൽ കോൺഗ്രസിന് ഭൂരിപക്ഷം കിട്ടിയപ്പോൾ രണ്ടാം ടേമിൽ 2005-ൽ ആദ്യമായി ജമ്മു കാശ്മീർ മുഖ്യമന്ത്രിയായി.
2006-ലെ നിയമസഭ ഉപ-തിരഞ്ഞെടുപ്പിൽ
ദദേർവ മണ്ഡലത്തിൽ നിന്നും നിയമസഭാംഗമായ ആസാദ് 2008-ലെ
നിയമസഭ തെരഞ്ഞെടുപ്പിലും ഭദേർവ
മണ്ഡലത്തിൽ നിന്നും വിജയിച്ചു.
2008-ൽ സഖ്യകക്ഷിയായ പി.ഡി.പി പിന്തുണ പിൻവലിച്ചതിനെ തുടർന്ന് മുഖ്യമന്ത്രി സ്ഥാനം രാജിവെച്ച് സംസ്ഥാന രാഷ്ട്രീയത്തിൽ നിന്നൊഴിഞ്ഞ ആസാദ് 2009-ൽ വീണ്ടും രാജ്യസഭാംഗമായി തിരഞ്ഞെടുക്കപ്പെട്ടതിനെ തുടർന്ന്
നിയമസഭാംഗത്വം രാജിവച്ചു.
2009 മുതൽ 2014 വരെ രണ്ടാം മൻമോഹൻ സിംഗ് സർക്കാരിൽ ആരോഗ്യ കുടുംബക്ഷേമ വകുപ്പ് മന്ത്രിയായി പ്രവർത്തിച്ചു.
2015-ൽ അഞ്ചാം വട്ടം രാജ്യസഭയിലെത്തിയ ആസാദ് 2014 മുതൽ 2021 വരെ രാജ്യസഭയിലെ പ്രതിപക്ഷ നേതാവായിരുന്നു.
2022 ഫെബ്രുവരിയിൽ രാജ്യസഭ കാലാവധി പൂർത്തിയായതിനെ തുടർന്ന് സജീവ രാഷ്ട്രീയത്തിൽ നിന്ന് വിരമിച്ചു.
2022 ഓഗസ്റ്റ് 26ന് കോൺഗ്രസ് പാർട്ടിയിൽ നിന്ന് രാജിവച്ചു.
2022 സെപ്റ്റംബർ 26ന് പുതിയ രാഷ്ട്രീയ പാർട്ടിയായ ഡെമോക്രാറ്റിക് ആസാദ് പാർട്ടി രൂപീകരിച്ചു.
2022 ഡിസംബർ 27-ന് അദ്ദേഹം തന്റെ പാർട്ടിയുടെ പേര് ഡെമോക്രാറ്റിക് പ്രോഗ്രസീവ് ആസാദ് പാർട്ടി എന്നാക്കി മാറ്റി.
പ്രധാന പദവികളിൽ 1973 : സെക്രട്ടറി, ബ്ലോക്ക് കോൺഗ്രസ് കമ്മിറ്റി, ഭലീസ 1975 : സംസ്ഥാന പ്രസിഡൻറ്, യൂത്ത് കോൺഗ്രസ് 1980 : ദേശീയ പ്രസിഡൻ്റ്, യൂത്ത് കോൺഗ്രസ് 1980 : ലോക്സഭാംഗം, വഷീം (1) 1982 : കേന്ദ്രമന്ത്രി 1984 : ലോക്സഭാംഗം, വഷീം (2) 1990-1996 : രാജ്യസഭാംഗം, (1) 1991-1996 : കേന്ദ്രമന്ത്രി 1996-2002 : രാജ്യസഭാംഗം, (2) 2002-2006 : രാജ്യസഭാംഗം, (3) 2004-2005 : കേന്ദ്രമന്ത്രി 2005-2008 : ജമ്മു കാശ്മീർ മുഖ്യമന്ത്രി 2006-2008 : നിയമസഭാംഗം,ഭദേർവ (1) 2008-2009 : നിയമസഭാംഗം,ഭദേർവ (2) 2009-2015 : രാജ്യസഭാംഗം, (4) 2009-2014 : കേന്ദ്ര കാബിനറ്റ് വകുപ്പ് മന്ത്രി 2014-2021 : രാജ്യസഭയിലെ പ്രതിപക്ഷ നേതാവ് 2015-2021 : രാജ്യസഭാംഗം, (5) 2022 : കോൺഗ്രസ് പാർട്ടിയിൽ നിന്ന് രാജിവച്ചു പുതിയ രാഷ്ട്രീയ പാർട്ടിയായ ഡെമോക്രാറ്റിക് ആസാദ് പാർട്ടി രൂപീകരിച്ചു.
ഗുരുസികാമൻ മഹാദേവക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആലപ്പുഴ ജില്ലയിൽ മാവേലിക്കരയിൽ നിന്നും കറ്റാനം വഴി കൃഷ്ണപുരത്തേക്കു പോകുമ്പോൽ പുള്ളീക്കണക്ക എന്ന സ്ഥലത്ത് വിശിഷ്ടമായ ഈ മഹാദേവക്ഷേത്രം സ്ഥിതിചെയ്യുന്നു.
ഉത്സവം എത്തിച്ചേരാൻ
ചിത്രശാല ഗുരുസികാമൻ ക്ഷേത്രത്തിന്റെ ബോർഡ് ഗുരുസികാമൻ ക്ഷേത്രം ഗുരുസികാമൻ ക്ഷേത്രം ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ് ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ് ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ് ഗുരുസികാമൻ ക്ഷേത്രത്തിന്റെ ചുറ്റുമുള്ള കാവ് ഗുരുസികാമൻ ക്ഷേത്രത്തിലെ ചുറ്റുവിളക്ക് ഗുരുസികാമൻ ക്ഷേത്രത്തിന്റെ മുമ്പിലുള്ള ആൽമരം അവലംബം Gurusikaman Shiva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോഴിപ്പുറത്ത് മാധവമേനോൻ ഇംഗ്ലീഷ് വിലാസം https://ml.wikipedia.org/wiki/Kozhippurath_Madhavamenon
സ്വതന്ത്രസമര നേതാവും കോൺഗ്രസ്സ് പ്രവർത്തകനും മദ്രാസ് സംസ്ഥാനത്തിലെ മലബാർ ജില്ലയെ പ്രതിനിധീകരിച്ച് മൂന്ന് തവണ മന്ത്രിസ്ഥാനം വഹിക്കുകയും ചെയ്ത വ്യക്തിത്വമായിരുന്നു കോഴിപ്പുറത്ത് മാധവമേനോൻ .
സ്വതന്ത്രസമര നേതാവ് എ.വി കുട്ടിമാളു അമ്മ പത്നിയാണ്.
1896 ജൂലൈ 26 ന് ചേലനാട്ട് അച്ചുതമേനോന്റെ മകനായി കോഴിക്കോട്ടെ തിരുവണ്ണൂർ കോഴിപ്പുറത്ത് തറവാട്ടിൽ ജനിച്ചു.
തിരുവനന്തപുരം ലോ കോളജിൽനിന്നു നിയമബിരുദം നേടി.
കുറച്ചുകാലം അഭിഭാഷകനായി ജോലി ചെയ്തു.
1932-ൽ സിവിൽ നിയമലംഘന പ്രസ്ഥാനത്തിന്റെ ഭാഗമായി 20 മാസം ജയിൽവാസമനുഷ്ഠിച്ചു.
1939 ജനുവരി ഏഴിനു കോഴിക്കോട് നഗരസഭാധ്യക്ഷനായി സ്ഥാനമേറ്റു.
മദ്രാസ് സംസ്ഥാനത്ത് മലബാർ ജില്ലയെ പ്രതിനിധീകരിച്ച് മൂന്ന് തവണ മന്ത്രിയായി.
1947 മാർച്ച് മുതൽ 1952 ഫെബ്രുവരി വരെ കൃഷി, നിയമം, വിദ്യാഭ്യസം എന്നിവയുടെ ചുമതലകൾ വഹിച്ചു.
മലമ്പുഴ ഡാമും കുറ്റിപ്പുറം പാലവും അദ്ദേഹത്തിൻ്റെ സംഭാവനകൾ ആണെന്ന് വിലയിരുത്തപ്പെടുന്നു.
1954 ഏപ്രിൽ 3 മുതൽ 1966 ഏപ്രിൽ 2 വരെ രാജ്യസഭാംഗമായി.
മാതൃഭൂമിയുടെ സ്ഥാപക ജോയിൻ്റ് ഡയറക്റ്റർമാരിൽ ഒരാളായിരുന്നു.
1971 സെപ്തംബർ 1 ന് മരണമടഞ്ഞു.
സ്വാതന്ത്ര്യസമര രംഗത്തെ മലബാറിലെ നേതാക്കളായ കെ.പി. കേശവമേനോൻ , കെ. മാധവൻ നായർ , ബ്രഹ്മദത്തൻ നമ്പൂതിരിപ്പാട് , ഇ.
മൊയ്തുമൗലവി എന്നിവരുടെ സമകാലികനായിരുന്നു മാധവമേനോൻ.
മലബാർ കലാപകാലത്തെ സമരാനുകൂലികളെ പ്രചോദിപ്പിക്കുന്നതിനും മതസാഹോദര്യം ഊട്ടിയുറപ്പിക്കുന്നതിനുമായി അദ്ദേഹം നിലകൊണ്ടു.
1921 കാലത്ത് മമ്പുറം പള്ളിയിലെ ജുമുഅ ഖുതുബക്ക് ശേഷം മാധവമേനോൻ ജനങ്ങളെ അഭിസംബോധന ചെയ്യുമായിരുന്നു.
1921 മലബാർ ലഹള എന്ന പേരിൽ 1949-ൽ പ്രസിദ്ധീകരിച്ച കോയട്ടി മൗലവിയുടെ ഗ്രന്ഥത്തിന് അവതാരിക എഴുതിയത് മാധവമേനോൻ ആയിരുന്നു.
ഒരിക്കൽ മമ്പുറം പള്ളിയിലെ പ്രഭാഷണത്തിൽ കോഴിപ്പുറത്ത് മാധവമേനോൻ ഇങ്ങനെ ജനങ്ങളെ ആഹ്വാനം ചെയ്തു: നമ്മുടെ രാജ്യവും കുടുംബങ്ങളും പരസ്പരം ശിഥിലീകരിക്കപ്പെട്ടിരിക്കുന്നു.
ഭിന്നിപ്പിച്ച് നമുക്കിടയിൽ ആധിപത്യം ഉറപ്പിക്കുക എന്നതാണ് ബ്രിട്ടീഷുകാർ ചെയ്തുകൊണ്ടിരിക്കുന്നത്.
നമ്മൾ ഒരിക്കലും ആ തന്ത്രത്തിൽ വീണുപോകരുത്.
ബ്രിട്ടീഷുകാർക്കെതിരെ ഒരുമിച്ചുനിന്ന് പോരാടാൻ തയാറാവേണ്ടതുണ്ട്.
ബ്രിട്ടീഷുകാർ ഈ നാട്ടിലെ ഹിന്ദുവിന്റെയും മുസ്‌ലിമിന്റെയും ശത്രുവാണ്...
കോഴിയപ്പ ഇംഗ്ലീഷ് വിലാസം https://ml.wikipedia.org/wiki/Clerodendrum_phlomidis
പണ്ടുകാലങ്ങളിൽ കോഴികളിലെ പേനിനെ ഇല്ലാതാക്കാൻ കേരളത്തിൽ ഉപയോഗിച്ചിരുന്ന ഒരു സസ്യമാണ് കോഴിയാപ്പ .
അഗ്നിമന്ധ എന്ന സംസ്കൃതനാമത്തിൽ അറിയപ്പെടുന്ന ഇതിന്റെ ശാസ്ത്രീയ നാമം ക്ലെറോഡെന്റ്രം ഫ്ലോമിഡിസ് എന്നാണ് ഇംഗ്ലീഷ് : Clerodendrum phlomidis .
ഇതിനെ ജൈവ കീടനാശിനിയായും ഉപയോഗിക്കാനാകും.
മനുഷ്യരുടെ തലയിലെ പേനിനെ ഇല്ലാതാക്കാനു ഇതിൽ നിന്നും ഉണ്ടാക്കുന്ന ഷാമ്പൂ കൊണ്ടു കഴിയും എന്നു പറയപ്പെടുന്നു.
പുറം കണ്ണികൾ Clerodendrum phlomidis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Agnimantha – Uses, Side effects, Dose, Research , easyayurveda.com.
കോവ താഴ്‌വരയിലെ ചരിത്രാതീതകാല ശിലാരേഖാ പ്രദേശം ഇംഗ്ലീഷ് വിലാസം https://ml.wikipedia.org/wiki/Prehistoric_Rock-Art_Site_of_the_C%C3%B4a_Valley
വടക്കേ പോർച്ചുഗലിൽ സ്ഥിതിചെയ്യുന്ന ഒരു പാലിയോലിത്തിക് പുരാവസ്തു ഗവേഷണ സ്ഥാനമാണ് കോവ താഴ്വരയിലെ ചരിത്രാതീതകാല ശിലാരേഖാ പ്രദേശം.
പോർച്ചുഗൽ - സ്പെയിൻ അതിർത്തിയിലാണ് ഈ പ്രദേശം സ്ഥിതിചെയ്യുന്നത്.
1990 കളിൽ വില നോവ ഡെ ഫോസ് കോവയിൽ കോവ നദി യിലെ അണക്കെട്ടിൻറെ നിർമ്മാണത്തിനിടെയാണ് ഈ പ്രദേശം കണ്ടെത്തിയത്.
കുതിരകളുടെയും ബോവിൻസിന്റെയും മറ്റ് മൃഗങ്ങളുടെയും മനുഷ്യരുടെയും അവ്യക്തമായ ചിത്രങ്ങൾ രേഖപ്പെടുത്തിയ ആയിരക്കണക്കിൻ കല്ലുകൾ ഇവിടെ കണ്ടെത്തി.
മിക്കവയും 22,000 മുതൽ 10,000 ബിസി വരെ പഴക്കമുള്ളവയായിരുന്നു.
യുനെസ്കോയിലെയും മറ്റ് പല ഏജൻസികളിലെയും പുരാവസ്തുഗവേഷകരും മറ്റ് സ്പെഷ്യലിസ്റ്റുകളും ഈ പ്രദേശം പരിശോധിക്കുകയും ഗവേഷണം നടത്തുകയും ചെയ്തു.
പോർച്ചുഗലിനുള്ളിലും അന്താരാഷ്ട്രതലത്തിലും ഈ പ്രദേശം സംരക്ഷിക്കേണ്ടതിന്റെ ആവശ്യകത ഉയരുകയും 1995 ലെ തെരഞ്ഞെടുപ്പിൽ സർക്കാർ മാറുകയും പുതിയ സർക്കാർ അണക്കെട്ട് പദ്ധതി ഉപേക്ഷിക്കുകയും ചെയ്തു.
1995 മുതൽ പുരാവസ്തുഗവേഷകരുടെ ഒരു സംഘം ഈ പ്രദേശത്ത് പഠനം നടത്തിവരുന്നു.
സന്ദർശകരെ സ്വീകരിക്കുവാനും കണ്ടെത്തലുകൾ വിശദീകരിക്കുവാനുമായി കോവ താഴ്വരയിലെ പുരാവസ്തു പാർക്ക് നിർമ്മിക്കപ്പെട്ടു.
ഇവിടെ നിന്നും കിട്ടിയ വസ്തുക്കൾ പ്രദർശിപ്പിക്കുന്നതിനായി കോവ മ്യൂസിയം നിർമ്മിച്ചു.
ഒരു ഡിസൈൻ മത്സരത്തിനു ശേഷമാണ് മ്യൂസിയം നിർമ്മിക്കപ്പെട്ടത്.
ചിത്രശാല കുതിരയുടെ ചിത്രമുള്ള ശില കല്ലുകളിലെ വരകൾ ഗ്രാനൈറ്റ് സ്ലാബിലെ വരകൾ കാളയുടെ ചിത്രമുള്ള കല്ല് കല്ലുകളിലെ വരകൾ കല്ലുകളിലെ വരകൾ താഴ്വര താഴ്വര പ്രദേശം അവലംബങ്ങൾ പുറത്തേക്കുള്ള കണ്ണികൾ Côa Museum HERITAGE 2008 - World Heritage and Sustainable Development International Conference Archived 2016-03-03 at the Wayback Machine .
കോഴിപ്പൂവ് ഇംഗ്ലീഷ് വിലാസം https://ml.wikipedia.org/wiki/Celosia
കോഴിപ്പൂവ് ചെടി
വെൽ‌വെറ്റ് പൂവ് എന്ന പേരിലും അറിയപ്പെടുന്ന കോഴിപ്പൂവ് ഒരു ഉദ്യാന സസ്യമാണ്‌.
സെലോഷിയ എന്നതു യഥാർഥ നാമം.
ചൈന , അമേരിക്ക , ആഫ്രിക്കഎന്നീ പ്രദേശങ്ങളിലെ ഉഷ്ണമേഖലാ പ്രദേശങ്ങളിൽ നിന്നാണ്‌ ഇതിന്റെ ഉത്ഭവം.
ചിത്രശാല കോഴിപ്പൂവിന്റെ വിവിധ ചിത്രങ്ങൾ കോഴിപ്പൂവ്
കോഴിപ്പോര് ഇംഗ്ലീഷ് വിലാസം https://ml.wikipedia.org/wiki/Cockfight തമിഴ്‌നാട്ടിലെ കോഴിപ്പോര്
ഇന്ത്യയിലടക്കം മിക്ക രാജ്യങ്ങളിലും പണ്ടു മുതലേ പ്രചാരം നേടിയ ഒരു വിനോദമാണ് കോഴിപ്പോര്.
തമിഴിൽ ചേവൽ ചണ്ടൈ എന്നറിയപ്പെടുന്ന ഈ വിനോദത്തിന് തമിഴ്നാട്ടിൽ ഏറെ ആരാധകരുണ്ട്.
ഇന്ത്യയുൾപ്പെടെ ലോകത്തെങ്ങും കോഴിപ്പോര് നിരോധിച്ചിട്ടുണ്ടെങ്കിലും ഇത് ഇപ്പോഴും തുടരുന്നുണ്ട്.
ഇന്ത്യയിലെ ശിക്ഷാനിയമം 428, 429 വകുപ്പുകളിലും മൃഗപീഡന നിയമം പതിനൊന്നാം വകുപ്പിലും കോഴിപ്പോരു നടത്തുന്നവരെ അറസ്റ്റുചെയ്യാൻ നിയമമുണ്ട്.
ചരിത്രം പ്രാചീന റോമൻ തളികയിൽ ആലേഖനം ചെയ്ത കോഴിപ്പോര്
ഏറെ പഴക്കമുള്ള ഒരു വിനോദമാണ് കോഴിപ്പോര്.
പേർഷ്യയിൽ 6000 വർഷങ്ങൾക്കു മുമ്പേ ഇത് നിലനിന്നതായി പറയപ്പെടുന്നു.
സിന്ധു നദീ തട സംസ്കാര കാലത്തും ആളുകൾ ഈ വിനോദത്തിലേർപ്പെട്ടിരുന്നതായി ചില ഗ്രന്ഥകാരന്മാർ ചൂണ്ടിക്കാട്ടിയിട്ടുണ്ട്.
മത്സര രീതി കോഴിപ്പോരിൽ കോഴികളുടെ കാലിൽ കെട്ടി വയക്കുന്ന കത്തികൾ
പ്രത്യേക പരിശീലനം നൽകിയ പൂവൻകോഴികളെയാണ് പോരിനിറക്കുക.
ചെറുപ്പത്തിലേ കോഴികളെ പിടികൂടി, ചെറിയ കൂടുകളിലടക്കുകയും നന്നായി തീറ്റയും മരുന്നുകളും നൽകുകയും ചെയ്യുന്നു.
പേശികൾ പെട്ടെന്നു വികസിപ്പിക്കാൻ സ്റെറോയിഡുകൾ വരെ നൽകുന്നു.
നേരമ്പോക്കിനായി തുടങ്ങിയ ഈ വിനോദം ഇന്ന് ചൂതുകളി വ്യവസായമായി മാറിയിട്ടുണ്ട്.
മെയ്യൊതുക്കവും സമരാസക്തിയുമുള്ള പോരുകോഴികളെ പ്രത്യേകം വളർത്തിയെടുക്കുന്നു.
കോഴികളുടെ കാലുകളിൽ  അള്ളുകൾ എന്ന പേരിലുള്ള കൂർത്തുമൂർത്ത ലോഹനിർമിതമായ നഖങ്ങളും മുള്ളുകളും വെച്ചുപിടിപ്പിക്കുന്നു.
കാലുകളിലെ പിൻനഖം വെട്ടിക്കളഞ്ഞ് മുറിവുണങ്ങുമ്പോൾ തൽസ്ഥാനത്ത് മൂന്നിഞ്ചുവരെ വലിപ്പമുള്ള കത്തികളോ അഗ്രം വളഞ്ഞ കൊളുത്തുകളോ ഘടിപ്പിക്കുകയാണ് ചെയ്യുന്നത്.
ചോളവും കോറയുമാണ് പ്രധാന ഭക്ഷണം.
അങ്കത്തട്ട് പോലെ തയ്യാറാക്കിയ അഞ്ചോ ആറോ മീറ്റർ വ്യാസത്തിലുള്ള വൃത്താകൃതിയിൽ സജ്ജമാക്കിയ പോർക്കളത്തിലാണ് മത്സരം.
പോരിനു മുമ്പേ അല്പം മദ്യം ഇവയ്ക്കു നൽകാറുണ്ട്.
തുടർന്ന് മലദ്വാരങ്ങളിൽ മുളകുപുരട്ടും.
ഒന്നിന്റെ കഴുത്തിൽ മുറുക്കിപ്പിടിച്ചു, രണ്ടാമത്തേതിനെക്കൊണ്ടു കൊത്തിച്ച് ദേഷ്യം പിടിപ്പിക്കും.
ഓടിയടുത്തു കൊത്തുക, ഒഴിഞ്ഞുമാറി തലയുടെ പലഭാഗത്തും പൂവിലും മുതുകിലും കഴുത്തിലും കൊത്തുക, മുള്ളുകൊണ്ടള്ളുക തുടങ്ങിയവയാണ് പയറ്റുമുറകൾ.
മുറിവേറ്റ് കൊക്കിലൂടെ രക്തമൊഴുക്കി ഒന്ന് മരിച്ചുവീഴുന്നതു വരെ പേര് തുടരും.
രണ്ടാമത്തേതിനു മാരകമായി മുറിവേറ്റിട്ടുണ്ടാകും.
പിന്നെയും പോരാട്ടത്തിനു ശേഷിയുണ്ടെങ്കിൽ തിരികെ കൂട്ടിലാക്കും.
കാലൊടിയുകയോ കണ്ണ് തകരുകയോ ചെയ്തിട്ടുണ്ടെങ്കിൽ ഉടമ അതിന്റെ കഴുത്തു ഞെരിക്കും.
അങ്കം ജയിച്ച കോഴിയും ചിലപ്പോൾ ചത്തുവീഴാറുണ്ട്.
അവയുടെ ഇറച്ചിയാണ് ജേതാവിനും അനുയായികൾക്കും അന്നത്തെ സദ്യ.
ഒറീസ, ആന്ധ്രാപ്രദേശ്, ബീഹാർ, തമിഴ്നാട്, പാലക്കാട് എന്നിവിടങ്ങളിലെ ഗ്രാമങ്ങളിൽ കോഴിപ്പോരിന് നല്ല പ്രചാരമുണ്ട്.
ഒക്ടോബർ മുതൽ ഡിസംബർ വരെയാണ് തമിഴ്ഗ്രാമങ്ങളിൽ കോഴിയങ്കം നടക്കുന്നത്.
തിരുച്ചി, തഞ്ചാവൂർ, മധുരൈ, പുതുക്കോട്ട,പൊള്ളാച്ചി, മീനാക്ഷിപുരം തുടങ്ങിയ സ്ഥലങ്ങളിലും കോഴിപ്പോര് മത്സരങ്ങൾ നടക്കാറുണ്ട്.
ഇറാഖിൽ
ഇറാഖിൽ കോഴിപ്പോര് നിയമവിരുദ്ധമെങ്കിലും വ്യാപകമാണ്.